Lars-Arne Bölling

Lars-Arne Torsten Bölling (født 6. oktober 1944) er en svensk tidligere langrennsløper som konkurrerte for IFK Mora. Han var først og fremst spesialist på lengre distanser. Han vant Marcialonga i 1973 og Vasaloppet to ganger, i 1970 og 1972. I 1971, da Ole Ellefsæter stod for Norges første seier i Vasaloppet, kom Bölling på tredjeplass.

Han deltok på femmila under OL 1972 i Sapporo, der han endte på sjuendeplass. Løpet ble vunnet av Pål Tyldum foran Magne Myrmo. Senere samme sesong kom han på andreplass på femmila i Holmenkollen, denne gang hadde han bare Pål Tyldum foran seg på resultatlista, på 47 sekunder bedre tid.

Lars-Arne Bölling ble tildelt Sixten Jernberg-prisen i 1970. Han er sønn av Arne Bölling, som ble nummer to i Vasaloppet i 1943.

Referanser

Eksterne lenker 
 

Langrennsløpere tilknyttet Vasaloppet
Svenske langrennsløpere
Deltakere for Sverige under Vinter-OL 1972
Langrennsløpere under Vinter-OL 1972
Fødsler i 1944